Sasampunipun perang dunya kaping kalih, panduduk Walandi sangsaya kathah lan panyuwunan marang produk susu sangsaya ageng. Bab punika ndamel koperasi Campina ugi rembaka kanthi pesat. Ing taun 1979, koperasi Campina nggabung kaliyan De Méijerij, koperasi susu ingkang ugi cekap ageng ingkang jumeneng taun 1926 ing Vèghen, Walandi sisih tenggara. Gabungan koperasi punika dipunjenengi "De Mélkindustrie Véghel" (DMV) Campina. Ing taun 1989, Campina nggabung malih kaliyan koperasi susu "Mélkunie Holland", salah sawijining koperasi ingkang tua ingkang jumeneng taun 1872, saengga namanipun dipunéwah dados "Campina Mélkunie".